钦定古今图书集成/理学汇编/经籍典/第127卷 > 《进士策问》权德舆
## 钦定古今图书集成/理学汇编/经籍典/第127卷 > 《进士策问》权德舆

问：《左史记》言古之大训，何首载《尧典》，而乃称虞书？当
文思之代，而九官未命，及纳麓之时，而四凶方去？岂
允恭克让，待元德而尽善耶？“仲虺作诰，伊尹作训”，岂
臣下忠规之称耶？伯禽费誓，穆公秦誓，岂帝王轨范
之书耶？“好风好雨”，既从于箕毕；时若恒若，复系于休
咎，何所适从耶？伏生传于耄耋，鲁壁得于残缺，前代
讲训，孰为名家。可以详言，用窥奥学。